CELEX: 32009R0904
Language: bg
Date: 2009-09-28 00:00:00
Title: Регламент (ЕО) № 904/2009 на Комисията от 28 септември 2009 година относно разрешителното за гуанидинооцетна киселина като фуражна добавка при пилета за угояване (Текст от значение за ЕИП)

29.9.2009   
            
            
               BG
            
            
               Официален вестник на Европейския съюз
            
            
               L 256/28
            
         
      РЕГЛАМЕНТ (ЕО) № 904/2009 НА КОМИСИЯТА
   
   от 28 септември 2009 година
   относно разрешителното за гуанидинооцетна киселина като фуражна добавка при пилета за угояване
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешително за гуанидинооцетна киселина (CAS № 352-97-6) като фуражна добавка при пилета за угояване, която следва да бъде класирана в категорията „хранителни добавки“, функционална група „аминокиселини, техните соли и аналози“.
            
         
               (4)
            
            
               От становището на Европейския орган за безопасност на храните (органът) от 3 март 2009 г. (2) следва, че гуанидинооцетната киселина (CAS № 352-97-6) не се отразява неблагоприятно върху здравето на животните, здравето на хората или околната среда. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена според предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категория „хранителни добавки“ и към функционална група „аминокиселини, техните соли и аналози“, се разрешава като добавка при храненето на животните, при спазване на условията, посочени в споменатото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2009) 988, стр. 1.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория „Хранителни добавки“. Функционална група: „Аминокиселини, техните соли и аналози“
                  
               
            
                  3c3.7.2
               
               
                  —
               
               
                  Гуанидинооцетна киселина
               
               
                  
                               
                           
                           
                              Състав на добавката:
                              Гуанидинооцетна киселина с чистота най-малко 98 % (на базата на сухо вещество)
                           
                        
                               
                           
                           
                              Характеристика на активното вещество:
                              Гуанидинооцетна киселина CAS № 352-97-6 (C3H7N3O2), получена чрез химичен синтез от:
                              
                                           
                                       
                                       
                                          ≤ 0,5 % дицианамид
                                       
                                    
                                           
                                       
                                       
                                          ≤ 0,03 % цианамид
                                       
                                    
                        
                               
                           
                           
                              Аналитичен метод (1):
                              йонна хроматография (IC) с UV детекция (λ = 200 nm)
                           
                        
               
                  Пилета за угояване
               
               
                  —
               
               
                  600
               
               
                  600
               
               
                  Означава се съдържанието на влага
                  Добавката се смесва с фуражи под формата на предварителна смес.
               
               
                  19.10.2019 г.
               
            
         (1)  Подробна информация за аналитичния метод може да бъде намерена на интернет адреса на референтната лаборатория на Общността: www.irmm.jrc.be/crl-feed-additives